Časopis Maćicy Serbskeje
Časopis Maćicy Serbskeje (krótko ČMS, 1848–72 Časopis Towarstwa Maćicy Serbskeje) bě periodiska publikacija a centralny organ serbskeho wědomostneho towarstwa Maćicy Serbskeje, kotraž je w lěće 1848 – potajkim hižo lěto po załoženju Maćicy – k prěnjemu razej wušło. Z hłownym redaktorom časopisa, w kotrymž so wozjewjachu předewšěm ludowědne a rěčespytne nastawki, ale tež zličbowanja towarstwa, běchu přez lěta Jan Arnošt Smoler (1848–52), Jakub Buk (1853–67), Michał Hórnik (1868–94), Arnošt Muka (1894–1932) a Ota Wićaz (1933–37). Poslednje čisło Časopisa (90. lětnik) wuńdźe w lěće 1937. Po druhej swětowej wójnje přewza Lětopis w lěće 1952 rólu serbskeho wědomostneho časopisa.
bos_Latn szl_Latn